Albertus Lebrun
Albertus Lebrun Res apud Vicidata repertae: Nativitas: 29 Augusti 1871; Mercy-le-Haut Obitus: 6 Martii 1950; Circumdarium XVI Lutetiae Patria: Francia Familia Coniunx: Marguerite Lebrun Proles: Marie Freysselinard Memoria Sepultura: Mercy-le-Haut Albertus Lebrun, praenominibus plenis Albert François (natus in Mercy-le-Haut die 29 Augusti 1871; Lutetiae die 6 Martii 1950 mortuus) fuit politicus Francicus. Apud Nanceium educatus, alumnus fuit scholarum Polytechnicae et Fodinarum Lutetiae in urbe. Ab anno 1900 legatus est apud conventum nationalem, legatorum omnium huius anni natu minimus. Minister a coloniis Francicis et minister a bellis inter annos 1911 et 1913 brevia temporum spatia fuit. Primo ministro Georgio Clemenceau minister a reconstitutione meruit a die 23 Novembris 1917 ad 6 Novembris 1919. Praeses Francicae Reipublicae bis electus est, Tertiae Rei Publicae ultimus, annis 1932 et 1939. Anno insequenti iussu Philippi Pétain ab officio depositus est.